Diari Oficial de la Generalitat Valenciana


Sumari del DOGV 286, del 12-09-1985 (1985/804937)

DECRET 131/1985, de 6 de setembre, del Consell de la Generalitat Valenciana, de modificació parcial del Capítol VIII del Decret del Consell 36/1984, de 2 d'abril pel qual fou aprovat el Reglament Orgànic i Funcional de la Conselleria de Governació.
--------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/09/06/131/dof/vci/html**

### Dades del document

Número de DOGV
:   286

Data del DOGV
:   12-09-1985

Secció del DOGV
:   DISPOSICIONS GENERALS

Número del document
:   1985/804937


Data del document
:   06-09-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 131/1985, de 6 de setembre, del Consell de la Generalitat Valenciana, de modificació parcial del Capítol VIII del Decret del Consell 86/1984, de 2 d'abril, pel qual fou aprovat el Reglament Orgànic i Funcional de la Conselleria de Governació.  
El Decret del Consell de la Generalitat Valenciana 114/1985, de 25 de juliol, pel qual s'estableix el nombre i la denominació de les Conselleries del Consell i les unitats dependents directament del President, implica la desaparició de la Conselleria de Governació i deroga, en la Disposició Final, el Decret 36/1984, de 2 d'abril, pel qual fou aprovat el Reglament Orgànic i Funcional de la susdita Conselleria de Governació, llevat del Capítol VIII de l'esmentat Decret, referent als Organs col·legiats, en virtut del que disposa l'article segon, paràgraf quart, que assigna expressament a la Conselleria d'Obres Públiques, Urbanisme i Transports els òrgans col·legiats regulats en l'esmentat Capítol VIII.   
Conseqüentment, la composició de les Comissions Provincials de Qualificació d'Activitats d'Alacant, Castelló i València, necessita ser adaptada a la nova integració funcional i orgànica en la Conselleria d'Obres Públiques, Urbanisme i Transports.   
En atenció d'aquestes consideracions, a proposta del Conseller d'Obres Públiques, Urbanisme i Transports, i amb la deliberació prèvia del Govern Valencià en la reunió del dia 6 de setembre de 1985.   
DECRETE:   
Article únic  
Les Comissions Provincials de Qualificació d'Activitats d'Alacant, Castelló i València tenen la composició següent:   
-President: El Conseller de Obres Públiques, Urbanisme i Transports.   
-Vice-president: El Secretari General de la Conselleria d'Obres Públiques, Urbanisme i Transports o el Director General de la mateixa Conselleria en qui delegue.   
-Vocals: Un Director General o, en representació seua, un funcionari amb categoria orgànica de Cap de Servei de cada una de les Conselleries següents: Sanitat i Consum, Treball i Seguretat Social; Indústria, Comerç i Turisme; Agricultura i Pesca; Administració Pública; un Diputat en representació de la Diputació Provincial; l'Alcalde-President de l'Ajuntament de la Capital de la Província i tres Alcaldes-Presidents d?Ajuntaments de la Província, designats pel President de la Comissió.   
-Secretari: El Cap del Servei de Qualificació d'Activitats de la Conselleria d?Obres Públiques, Urbanisme i Transports o, per expressa designació del President, un funcionari del Servei esmentat.   
-Ponents: Actuaran com a ponents de cada Comissió Provincial de Qualificació d'Activitats, que a aquests efectes tindran la condició de Vocals amb veu però sense vot, els següents:   
-Un Tècnic Superior designat per la Conselleria d?Indústria, Comerç i Turisme.   
-Un Tècnic Superior designat per la Conselleria d'Obres Públiques, Urbanisme i Transports.   
-Un Metge i un Veterinari designats per la Conselleria de Sanitat i Consum.   
-Un Tècnic Superior de Seguretat i Higiene en el Treball designat per la Conselleria de Treball i Seguretat Social.   
A més, el President pot designar com a Ponents les persones que hagen de dictaminar els Projectes rebuts entre els que, a aquests efectes, li siguen proposats, a requeriment seu, per les Conselleries o altres Organismes que tinguen relació més directa amb l'activitat de què es tracte, o per raó de `les circumstàncies que puguen derivar-se'n.   
Pertoca a les Comissions Provincials de Qualificació d'Activitats les competències que el Reglament d'Activitats Molestes, Insalubres, Nocives i Perilloses, de 30 de novembre de 1961, atribueix a l'Administració Civil de l'Estat, en ordre a:   
-La qualificació i l'emissió d'informes en els expedients d'Activitats Molestes, Insalubres, Nocives i Perilloses.   
-Informar sobre els Recursos d'Alçada interposats contra les sancions imposades pels Alcaldes en matèria regulada pel Reglament d?Activitats Molestes, Insalubres, Nocives i Perilloses.   
-Informar sobre les Ordenances i Reglaments Municipals pel que fa a Activitats Molestes, Insalubres, Nocives i Perilloses.   
-Proposar als Alcaldes les mesures que consideren pertinents en aquells casos en què, sense que hi haja petició de part interessada, consideren convenient la implantació de determinades mesures correctores en activitats exercides en els termes municipals respectius.   
DISPOSICIO DEROGATORIA  
Queda derogat l'article vint-i-set del Decret 36/1984, de 2 d'abril, del Consell de la Generalitat Valenciana, pel qual fou aprovat el Reglament Orgànic i Funcional de la Conselleria de Governació.   
DISPOSICIO FINAL  
Aquest Decret entrarà en vigor el mateix dia en què siga publicat al Diari Oficial de la Generalitat Valenciana   
València, a 6 de setembre de 1985.   
El President de la Generalitat,  
JOAN LERMA I BLASCO   
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI